Mistral

Mistral es kolda vento qua suflas adsude de la valo di fluvio Rhône (centrala Francia) vers nordwestala Mediteraneo. Ol suflas precipue dum vintro, kun maxima rapideso di 140km/h.

Ordinare, lua kauzo esas la rapida koldigo di sulo en rivala regioni, ma ol suflas plu forte kande l'atmosferala preso augmentas che nord-westo di Europa: polala aero fluas vers zoni kun basa atmosferala preso proxim Mediteraneo, e kande ol trovas obstakli del reliefo (Alpi, Pirenei, la monti di centrala Francia) ol fluas tra brechi inter ca zoni, e la rapideso di la venti augmentas. Mistral esas ordinare danjeroza por transporto aerala e surfacala, agrokultivo ed edifici.

Kategorio:Francia
Kategorio:Venti